Diari+de+les+classes

Diari de les sessions de classe

**Antoni de la Torre Chocano;** __**delatorre.antoni@gmail.com**__

**El meu diari de la 1a sessió:** Avui la primera sessió ha servit per a conéixer-nos mínimament els participants al curs del portfoli per mitjà de les nostres opinions i experiències relatades. Com sempre passa en qualsevol aula, l’alumnat parteix d’experiències personals, en aquest cas amb les noves tecnologies, molt variades: des dels que tenen un alt coneixement de les utilitats que hi ha en la xarxa i experiència en aplicar-les fins als que tenen menys experiència i el seu bagatge es nodreix d’utilitats bàsiques. Però hi ha una idea que subjau: allò important no és la **tecnologia** que es fa servir, sinó la **metodologia**  ‘innovadora’ que permet en l’ensenyament, relacionada amb la **construcció pròpia dels sabers**  i amb la **col·laboració**  en grup. Però l’ensenyament-aprenentatge amb les TIC ha de ser també **avaluable** i avaluat, durant el procés i en el resultat. En el curs no abordarem massa ‘artilugis tecnològics’ però els pocs que veurem ens serviran per explotar-los en la didàctica de la nostra matèria i podrem integrar-los amb facilitat en la pràctica docent amb les TIC aprenent a avaluar-ne resultats. He trobat un bon nivell de motivació i un petit grau de ‘complex’ davant els coneixements tecnològics dels quals hem parlat. Açò darrer no té fonament sòlid quan es demostra interés acudint a un curs d’aquestes característiques: venim per a aprendre i ensenyar-nos. Caldrà debatre-ho. El debat final m’ha servit per a centrar millor l’enfocament d’allò que pretenc ajudar a bastir i que es resumeix en la temporalització del curs: aprendre a manejar un wiki amb 12 utilitats bàsiques (+1) amb una finalitat didàctica i avaluable per a cada matèria.

 He temporalitzat malament la sessió perquè confiava poder abordar també el segon punt: **el portfoli** <span style="background-color: transparent; color: #000000; font-family: Arial; font-size: 11pt; font-style: normal; font-weight: normal; text-decoration: none; vertical-align: baseline;">, tema que tractarem a l’inici de la segona classe. Pel que fa a la navegació a l’espai wifi del Cefire, espere i desitge que el dijous estiga en plena forma perquè la necessitarem per a registrar-nos en unes 12 aplicacions bàsiques (entre d’altres que s’exposaran) per tal de començar a emmagatzemar o produir textos i multimèdia i alhora per a ‘seguir-nos’ els uns als altres.

<span style="background-color: transparent; color: #000000; font-family: Arial; font-size: 11pt; font-style: normal; text-decoration: none; vertical-align: baseline;">**Diari de la 2a sessió:** <span style="background-color: transparent; color: #000000; font-family: Arial; font-size: 11pt; font-style: normal; text-decoration: none; vertical-align: baseline;"> **Avui ha funcionat bé la xarxa wifi de l’aula del Cefire però no tan bé el meu nou portàtil: no he sabut activar l’àudio per a escoltar un parell de vídeos. Ho miraré a casa.** <span style="background-color: transparent; color: #000000; font-family: Arial; font-size: 11pt; font-style: normal; text-decoration: none; vertical-align: baseline;"> **Pel que fa a l’explicació del portfoli, la sessió introductòria d’avui només pretenia explicar el concepte ‘pedagògic’ del portfoli com un espai en què l’alumne deixa els millors treballs elaborats durant el curs en una matèria -o més, reflexiona sobre el procés d’aprenentatge i les consecucions personals quant a capacitats i continguts adquirits en la disciplina treballada. Una altra cosa és el lloc web on s’allotgen els treballs i el format com es deixen: el lloc pot ser un blog, un wiki o una web creats a l’efecte. El material pot ser en format de textos, d’àudios, de vídeos, de presentacions, de pòsters digitals, etc. El que he pretés en mostrar el ‘preportfoli’ que fan els estudiants de 4t és ensenyar un espai compartit en què l’alumnat publica, opina i interactua, on deixen reflexions sobre el que aprenen i com i en deixaran més a mesura que avance el curs, amb la finalitat que puguen elaborar el seu portfoli individual en un wiki al final del curs.** <span style="background-color: transparent; color: #000000; font-family: Arial; font-size: 11pt; font-style: normal; text-decoration: none; vertical-align: baseline;"> **En la segona part de la classe, ens hem registrat en 11 utilitats que seran, al costat de totes les aplicacions de Google, les nostre eines d’aprenentatge dins de dues setmanes, ja que la pròxima la dedicarem a conéixer a fons l’ús del wiki. M’alegra constatar que preval la motivació entre els participants al curs.**